Αρ.πρωτ: 39 Λαμία 28.04.2020

 ΠΡΟΣ: Α.Π.Σ.

Διεύθυνση Τεχνικής Υποστήριξης &

 Υποδομών

 Τμήμα Υποδομών

 ΚΟΙΝ: ΠΟΕΥΠΣ

 Μέλη της Ένωσης

 **ΘΕΜΑ:** «Ανέγερση νέων κτιριακών εγκαταστάσεων Υπηρεσιών της Περιφέρειας

 Στερεάς Ελλάδας»

 ΣΧΕΤ: Ν.3389/2005 (Α’232)

 Όπως είναι γνωστό και έχουμε επισημάνει σε προηγούμενες παρεμβάσεις μας, τα προβλήματα στις κτιριακές εγκαταστάσεις των Υπηρεσιών της Περιφέρειάς μας εξακολουθούν να είναι μεγάλα, γεγονός που δημιουργεί ιδιαίτερα δύσκολες συνθήκες διαβίωσης των υπαλλήλων.

 Στο πλαίσιο αυτό, ήδη από το έτος 2008, υπάρχουν έργα με την διαδικασία των ΣΔΙΤ (Συμπράξεις Δημοσίου Ιδιωτικού Τομέα), με σχετική ωριμότητα υποβολής πρότασης όπως την ανέγερση κτιρίων των Π.Υ. Χαλκίδας, Καρπενησίου και Ιστιαίας.

 Με την ως άνω διαδικασία του Ν. 3389/2005 (Α’ 232) όπως έχει τροποποιηθεί με το Ν.3483/2006 (Α’ 169) έχουν έως σήμερα κατασκευαστεί έξι (6) Πυροσβεστικοί Σταθμοί (Θεσσαλονίκη, Καλάβρυτα, Γιαννιτσά, Αλεξανδρούπολη, Βέροια, Γαργαλιάνοι και Λευκάδα), οι οποίοι έχουν δοθεί στη διάθεση του Πυροσβεστικού Σώματος, λύνοντας έτσι άπαξ διαπαντός το κτιριακό ζήτημα των εν λόγω περιοχών.

 Παρακαλούμε όπως μας ενημερώσετε για την πορεία της διαδικασίας για τις τρείς αυτές Υπηρεσίες της Περιφέρειας Στερεάς Ελλάδας και αν υπάρχει σχετικό χρονοδιάγραμμα ενεργειών για την προώθησή της.

Για το Δ.Σ. της Ε.Υ.Π.Σ. Περιφέρειας Στερεάς Ελλάδας

 Ο ΓΕΝΙΚΟΣ  ΓΡΑΜΜΑΤΕΑΣ                                    Ο ΠΡΟΕΔΡΟΣ

Κοτρώνης Παναγιώτης Υφαντής Ευάγγελος